भारतीय शिशु अकादमी के राष्ट्रीय अधिवेशन में आरएनटी मेडिकल कॉलेज के दो डॉक्टरों को मिला प्रथम पुरस्कार
थैलेसीमिया पीड़ित बच्चों के हृदय में आने वाले परिवर्तन को जानने के लिए इको कार्डियोग्राफी की जांच की
शिशु अकादमी के अधिवेशन में प्रथम पुरस्कार प्राप्त डॉ. रूपाली जैन और डॉ. संदीप गेडिया
हेल्थ रिपोर्टर | उदयपुर
बैंगलुरूमें हुए भारतीय शिशु अकादमी के राष्ट्रीय अधिवेशन में आरएनटी मेडिकल कॉलेज की डॉ. रूपाली जैन को “थैलेसीमिया पीड़ित बच्चों में इको’ और डॉ. संदीप गेडिया को “ह्यूमन मिल्क बैंक से प्री-मैच्योर बेबीज को लाभ’ विषय मेंं प्रथम पुरस्कार मिला है। डॉ.रूपाली जैन ने थैलेसीमिया पीड़ित बच्चों के हृदय में आने वाले परिवर्तन को जानने के लिए इको कार्डियोग्राफी की जांच की थी। इसमें पता लगाया कि ऐसे बच्चों को अगर नियमित रूप से शरीर में आयरन कम करने की दवा नहीं दी जाती है तो उनके हृदय की मांसपेशियां कमजोर पड़ सकती हैं। डॉ. रूपाली ने बताया कि थैलेसीमिया बच्चों में बार-बार खून चढ़ाने से शरीर में आयरन की मात्रा बढ़ जाती है। इसे कम करने के लिए नियमित रूप से आयरन सीलेटिंग दवाइयां देना आवश्यक है। अधिवेशन में राजकीय बाल चिकित्सालय के एचओडी डॉ. लाखन पोसवाल ने “किशोरों में प्रोटीन के अधिक सेवन से नुकसान’ “माइक्रोन्यूट्रिएंट’ के बारे में व्याख्यान दिया था।
मिल्क बैंक से दूध पिलाने वाली माताएं स्तनपानके बारे में नहीं है जागरूक : डॉ. संदीप : डॉ.संदीप ने बताया कि मिल्क बैंक का दूध पीने वाले बच्चों की तुलना सीधे मां का दूध पीने वाले बच्चों से की। ये बच्चे 9 माह पूर्व जन्म लेने वाले डेढ़ किलो से कम वजन वाले बच्चे थे। इसमें पाया कि दोनों ही तरह बच्चों में शारीरिक रूप से समान परिवर्तन देखे गए। उनमें कोई तकलीफ नहीं पाई गई। शोध का मुख्य निष्कर्ष यह था कि जिन शिशुओं को मिल्क बैंक से दूध पिलाया जाता है उनकी माताएं स्तनपान के फायदे के बारे में जागरूक नहीं थी। ऐसी माताएं मिल्क बैंक के प्रति पूरी तरह से आश्रित होती हैं।
विजेताडॉक्टर्स को किया सम्मानित
इधर,जनाना चिकित्सालय में शुक्रवार को दोनों विजेता डॉक्टर्स को सम्मानित किया गया। इनके अलावा माउंट आबू में हुई राजस्थान नियोनेटोलॉजी कॉन्फ्रेंस में दूसरे स्थान पर रहीं डॉ. कविता तिवारी को भी सम्मानित किया गया।
उपलब्धि
hin_Deva hin_Deva awa_Deva npi_Deva hin_Deva hin_Deva hin_Deva hin_Deva hin_Deva